от значение при оценката на несправедливото ценообразуване от страна на индийските износители, заедно с всички други елементи, взети предвид при разследването на вероятното им поведение по отношение на ценообразуването при липсата на мерки. Поради това твърдението на страната беше отхвърлено.
 4.5.2. Въздействие върху промишлеността на Съюза
 (189)
 Разследването показа, че вносът от Индия е продължил да бъде субсидиран и няма признаци, че субсидирането може да се намали или прекрати в бъдеще.
 (190)
 Разумно е да се очаква, че поради привлекателността на пазара на Съюза, както е посочено в съображение 177, в случай че мерките бъдат отменени, най-малко част от свободния капацитет в Индия по всяка вероятност ще бъде пре(насочен) към пазара на Съюза.
 (191)
 В съображение 181 бе направено заключението, че производителите износители от Индия вероятно ще извършват износ на значителни количества от продукта, предмет на прегледа, за Съюза, ако се допусне срокът на действие на мерките да изтече, както и че този износ вероятно ще бъде на субсидирани цени.
 (192)
 От гледна точка на обемите е много вероятно индийските производители износители да увеличат допълнително пазарния си дял в ущърб на промишлеността на Съюза, която ще се изправи пред незабавен спад на обема на продажбите си и пред нарастване на своите постоянни разходи за единица продукция. Действително секторът на PET е капиталоемка промишленост, която е необходимо да поддържа определен обем на производство, за да останат постоянните разходи в разумни граници. Увеличението на постоянните разходи поради спад в производството и продажбите ще има отрицателно въздействие върху рентабилността. Вследствие на това рентабилността на промишлеността на Съюза (която се е възстановила едва през 2017 г. и през същата година и през разследвания период в рамките на прегледа все още е далеч под целевото равнище) и нейното цялостно икономическо състояние ще бъдат засегнати неблагоприятно и би възникнала отново съществена вреда. Едновременно с това промишлеността на Съюза би била лишена от възможността да прави необходимите инвестиции в рециклиран PET, за които се настоява в „Европейската стратегия за пластмасите“ (29).
 (193)
 Въз основа на гореизложеното Комисията стигна до заключението, че има голяма вероятност за повторно възникване на вредата от индийския внос, в случай че мерките бъдат отменени.
 (194)
 Оказалите съдействие производители износители от Индия заявиха, че повторното възникване на вредата в този случай е малко вероятно, ако срокът на действие на мерките изтече, като се има предвид структурата (концентрация и вертикална интеграция) на промишлеността на Съюза и по-специално господстващото положение на някои групи производители на пазара на Съюза, които контролират няколко производители. Във връзка с това Комисията отбелязва, на първо място, че пазарът на Съюза е отворен пазар с няколко производители, които работят, без да са част от групи. Това също така е конкурентен пазар с внос, който възлиза на над 20 % пазарен дял, и нарастващата конкуренция от страна на новите участници на пазара, като Китай и Турция, които през разглеждания период са придобили над 6 % пазарен дял. На второ място, концентрацията е типична за този вид производство, основаващо се на масов продукт, който разчита на икономиите от мащаба за своята конкурентоспособност. На трето